b"\n_START_ARTICLE_\nImant monomolecular\n_START_PARAGRAPH_\nEls imants monomoleculars o mol\xc3\xa8cules imant s\xc3\xb3n sistemes en els quals es pot obtenir magnetitzaci\xc3\xb3 permanent i hist\xc3\xa8resi magn\xc3\xa8tica (normalment, a temperatures extremadament baixes), no pas amb un ordenament magn\xc3\xa8tic tridimensional, sin\xc3\xb3 per un fenomen purament monomolecular. El nom d'imant no \xc3\xa9s estrictament adequat, ja que els imants reals impliquen un nombre molt gran de centres acoblats. No obstant aix\xc3\xb2, la comunitat cient\xc3\xadfica l'ha adoptat per ser evocatiu de les propietats magn\xc3\xa8tiques d'aquest tipus de mol\xc3\xa8cules._NEWLINE_Els imants moleculars s\xc3\xb3n interessants tant des d'un punt de vista purament te\xc3\xb2ric, pel seu comportament qu\xc3\xa0ntic, i des d'un punt de vista pr\xc3\xa0ctic (encara en etapa especulativa) tant com a candidats a qubits per computaci\xc3\xb3 qu\xc3\xa0ntica, com per a refredar sistemes a temperatures molt baixes (per sota d'1 K)."